### 5.      Økonomistyring og dispositionsregnskaber

**Åbent**

Sagsnr.: 326-2018-10700       J.nr.: 00.32.02           Dokumentnr.:
326-2018-150531

**Sagstype**

Beslutning.

**Resume og sagens baggrund**

I forbindelse med arbejdet omkring det nye koncept for
ledelse og styring har også økonomistyringen været drøftet, herunder
overvejelser om differentieret og proaktiv økonomistyring. Økonomistaben fremlægger
notat med beskrivelse af økonomistyringen og forslag omkring dette.

**Indstillinger**

Direktøren indstiller, at de beskrevne ændringer omkring
dispositionsregnskaber, controlling og afrapportering til Direktionen og det
politiske niveau indarbejdes i kommunens regelsæt og træder i kraft fra første
indberetninger for 2019.

**Behandling**

Direktionen, Økonomiudvalget.

**Sagsfremstilling**

Drøftelserne i forbindelse med arbejdet omkring kommunens
koncept for ledelse og styring er mundet ud i en hovedkonklusion om, at alle
partnerskabsholdere stadig skal føre månedlige dispositionsregnskaber og
indberette disse til Økonomistaben, men i notatet foreslås en række ændringer,
i hovedtræk omkring:

· Udvikling af flere værktøjer til understøtning af
partnerskabsholdernes økonomistyring og Økonomistabens controlling med henblik
på lettere at opdage faresignaler i  forhold til merforbrug

· En række områder udpeges som vurderet med stor risiko, og disse
skal fremover følges tæt og være prioriteret højt i forhold til støtte og
controlling

· Mindre detaljeret afrapportering til Direktionen og det politiske
niveau, men med fokus på de områder, hvor der er vurderet stor risiko.

**Økonomiske konsekvenser**

Ingen direkte.

**Direktionens møde den 11. juni
2018:**

Anbefales.

**Økonomiudvalgets møde den 20.
juni 2018:**

Godkendt, idet det præciseres, at der fremover vil foreligge
dispositionsregnskaber til Direktion og politisk niveau, men fokus vil være på
de områder, hvor der er en større risiko.

Steen Østergaard, Ø, er imod og ønsker sagen i
Kommunalbestyrelsen.

**Bilag**

|  |  |
| --- | --- |
| Notat: Økonomistyring og dispositionsregnskaber | 326-2018-124291 |